वित्तीय वर्ष 2017-18 के कायाकल्प योजना को लेकर सीसीएल महाप्रबंधक कार्यालय कुजू के सभागार में बुधवार को बैठक आयोजित की गयी। बैठक की अध्यक्षता महाप्रबंधक हर्षद दत्तार ने किया। बैठक में सीसीएल विभाग से जुड़े सिविल, ईएंडएम और सुरक्षा विभाग के अधिकारी व संवेदक शामिल हुए। बैठक में महाप्रबंधक ने संवेदकों को मरम्मत कार्य में क्वालिटी में समझौता नहीं करने का निर्देश दिया। साथ ही कार्यों को ससमय पूरा करने की बात कही। संवेदकों ने महाप्रबंधक से पूर्व में किए गए कार्यों का अब तक भुगतान नहीं होने की समस्या से अवगत कराया। जिसपर महाप्रबंधक ने संबंधित पदाधिकारी से सभी बकाया बिल का भुगतान 15 दिनों के अंदर करने का निर्देश दिया। मौके पर एसओसी गिरिजेश कुमार, कार्मिक पदाधिकारी अविनाश श्रीवास्तव, क्षेत्रीय सुरक्षा पदाधिकारी जेवाई कामड़े हेमंत सिंह, रामप्राण राम, मुकेश कुमार के अलावा संवेदकों में संतोष कुमार सिंह, शत्रुघ्न सिंह, श्रवण कुमार गौतम, रविंद्र सिंह, अनिल सिंह आदि मौजूद थे।